Казанда булып кайттык

	21-23 август көннәрендә Казан шәһәрендә Россия Федерациясе төбәкләре мәгариф оешмалары җитәкчеләренең, татар теле һәм әдәбияты укытучыларының семинар-киңәшмәсе булып үтте. Киңәшмәне Татарстан Республикасы Мәгариф һәм Фән министрлыгы оештырды. Семинар-киңәшмә эшендә Татарстан Республикасы Президенты Аппараты, Республиканың Дәүләт Советы, Министрлар кабинеты, Бөтендөнья татар Конгрессы башкарма комитеты вәкилләре катнашты. 	 Киңәшмәгә Россия Федерациясенең 28 төбәгеннән 150 делегат һәм Татарстан Республикасыннан 100 делегат килгән иде.  Чарада безнең өлкәдән дә алты кешелек делегация катнашты. Аның составында өлкә татар автономиясе җитәкчесенең урынбасары Рәзилә Ахмадуллина, Сафаҗай, Уразавыл, Татар Моклокасы һәм Камка мәктәпләренең татар теле укытучылары Сара Сираҗетдинова, Мәрзия Харрасова, Галия Кутерова, Рәмзия Сулиманова һәм Гөлнур Мангушева (фотода) бар иде.  
	Гөлнур МАНГУШЕВА	
Туган як

	№ --- | 07.09.2016	


